Kate Hudson

Katherine Garry Hudson (født 19. april 1979 i Los Angeles i California) er en amerikansk skuespillerinne som har vært Oscar-nominert. Hun ble i 2021 tildelt Razzie-prisen som verste skuespiller for rolle i filmen Music.

 Tidlig liv 
Hudson ble født i Los Angeles. Foreldrene var William Louis Hudson (en artist, komiker og medlem av Hudson-brødrene) og Goldie Hawn (filmskuespillerinne). 

Foreldrene skilte seg kort tid etter at Hudson var født, og hun og hennes bror, Oliver Hudson, ble oppdratt av deres mor og morens daværende kjæreste, Kurt Russell. Hudson har tre halvsøsken, Emily og Zachary Hudson (fra farens påfølgende ekteskap med skuespillerinnen Cindy Williams), og Wyatt (fra morens forhold til Russell). 

Hudson ble uteksaminert fra Crossroads dramaskole i Santa Monica i 1997.

 Karriere 
Hudsons gjennombruddsrolle var som «Penny Lane» i Cameron Crowes film Almost Famous fra 2000, en rolle hun ble Oscar-nominert for i kategorien for beste kvinnelige birolle. Tidligere hadde hun opptrådt i mindre kjente filmer som Gossip og 200 sigaretter.

Hudson avslo rollen som Mary Jane Watson i 2002-innspillingen av Spider-Man og medvirket isteden i en gjeninnspilling av The Four Feathers, en film som fikk dårlig kritikk. Hennes neste film, Hvordan bli dumpet på 10 dager, ble en stor suksess i kinosalene og spilte inn over $100 millioner.<ref name="penger">[http://www.imdb.com/title/tt0251127/business Hvordan bli dumpet på 10 dager] - forretningssider, på IMDb</ref> Etter dette opptrådte Hudson i flere romantiske komedier, blant annet Alex and Emma og Livet med Helen; filmer som hadde moderat suksess.

I 2008 spilte Kate Hudson i musikalen Nine sammen med Oscar vinnerne Daniel Day-Lewis, Marion Cotillard, Nicole Kidman, Penélope Cruz, Judi Dench og Sophia Loren med Grammy Award-vinner «Fergie» i biroller. Filmen hadde premiere i november 2009. Side2: Hetere enn dette blir det ikke, 9. juni 2009.

 Privatliv 
På grunn av at Hudsons biologiske far var fraværende gjennom det meste av hennes barndom, kjenner ikke de to hverandre. I 2000 fortalte Hudson at hennes far «ikke kan skille meg fra et hull i veggen» til Vanity Fair''. Hun anser sin mors kjæreste, Kurt Russell, som sin far.Intervju med Kate Hudson     på 

I 2000 giftet Kate seg med frontpersonen i The Black Crowes, Chris Robinson. Sammen har de en sønn, Ryder Russell Robinson, som ble født 7. januar 2004. Ekteskapet tok slutt i 2007.  

Hun forlovet seg med Muse-vokalist Matthew Bellamy i 2011, og sammen har de en sønn, Bingham Hawn Bellamy. Forholdet tok slutt i 2014. 

I 2021 forlovet hun seg med Danny Fujikawa, og sammen har de datteren Rani Rose, som ble født i 2018. 

 Utvalgt filmografi 
 År  Tittel  Rolle  2011  Something Borrowed  Darcy 2011  A Little Bit of Heaven  Marley Corbett 2010  The Killer Inside Me  Amy Stanton 2009  Nine   Claudia Nardi 2009  Bruder i krig  Liv 2008  Fools Gold  «Tess Finnegan» 2006  You, Me and Dupree  «Molly Petersen»  2005  The Skeleton Key  «Caroline Ellis»  2004  Livet med Helen  «Helen Harris»  2003  Le Divorce  «Isabel Walker»  2003  Alex and Emma  «Emma Dinsmore»  2003  Hvordan bli dumpet på 10 dager  «Andie Anderson»  2002  The Four Feathers  «Ethne»  2000  Dr. T og kvinnene  «Dee Dee»  2000  Almost Famous  «Penny Lane»  2000  Gossip  «Naomi Preston»  1999  200 sigaretter  «Cindy»  1998  Desert Blue  «Skye Davidson» 
 Referanser 

 Eksterne lenker 





Kategori:Skuespillere fra USA
Kategori:Personer fra Los Angeles